**05.01.2023(3).**

**E-pasta nosaukums**

Par jauno pakalpojuma veidu - “Miega izmeklējumi”

**E-pasta teksts**

Nacionālais veselības dienests (turpmāk – Dienests) informē, ka ar 2024.gada 1.janvāri no valsts budžeta līdzekļiem tiek apmaksāts jauns pakalpojuma veids – “Miega izmeklējumi”.

Ņemot vērā, ka šis pakalpojums būs ar ierobežotu finansējumu (kvotēts), lai maksimāli precīzi varētu saplānot nepieciešamos finanšu līdzekļus katrai ārstniecības iestādei, kura šo pakalpojumu plāno sniegt, Dienests aicina iestādes jauno pakalpojumu pirmajā mēnesī veikt atbilstoši savai kapacitātei, lai pamatojoties uz janvāra datiem Dienests varētu plānot apjomu 2024.gadam.

Dienests skaidro, ka Vadības informācijas sistēmā savadītā informācija par veiktajām manipulācijām būs redzama janvāra AP03 rēķinos pozīcijā “AP138 – Miega izmeklējumi”, kas sākotnēji atspoguļosies kā "Neiekļauts rēķinos". Pamatojoties uz šo informāciju, Dienests veiks aprēķinu 2024.gada 12 mēnešiem plānotajam finansējumam. Pēc minēto darbību veikšanas janvāra AP03 rēķins tiks atjaunots, lai informācija atspoguļotos korekti. Apmaksa par sniegtajiem pakalpojumiem tiks veikta atbilstoši līgumā noteiktajai Norēķinu kārtībai.